**ΕΝΗΜΕΡΩΣΗ ΤΩΝ ΚΑΤΑΝΑΛΩΤΩΝ**

**Ι. ΥΠΟΧΡΕΩΤΙΚΕΣ ΠΛΗΡΟΦΟΡΙΕΣ**

1.Σύμφωνα με την αλιευτική νομοθεσία \_Καν(ΕΕ) 1380/2013 για την Κοινή Αλιευτική Πολιτική, Καν(ΕΕ) 1379/2013 για την Κοινή Οργάνωση της Αγοράς, Καν(ΕΚ)1224/2009 για το κοινοτικό σύστημα ελέγχου , σε συνδυασμό με τον Καν(ΕΚ) 1169/2011 για την παροχή πληροφοριών για τα τρόφιμα στους καταναλωτές, όλα τα προϊόντα αλιείας και υδατοκαλλιέργειας\_ ψάρια με κωδικό ΣΟ 0301,0302,0303,0304,0305, μαλακόστρακα με κωδικό ΣΟ 0306, μαλάκια με κωδικό ΣΟ 0307 και φύκια \_ανεξάρτητα από την προέλευσή τους ( εγχώρια ,ενωσιακά και τρίτων χωρών ) πωλούνται στον τελικό καταναλωτή ή σε μονάδες μαζικής εστίασης, μόνο εφόσον φέρουν ετικέτα ή επισήμανση με **υποχρεωτικές πληροφορίες** ως εξής:

**α) εμπορική και επιστημονική ονομασία του είδους**

**β) μέθοδο παραγωγής τους** (αλιευμένο ή αλιευμένο σε γλυκά νερά ή προϊόν εκτροφής)

**γ)** **περιοχή αλίευσης ή εκτροφής** και **κατηγορία αλιευτικού εργαλείου** που χρησιμοποιήθηκε στην περίπτωση προϊόντος αλίευσης, σύμφωνα με την πρώτη στήλη του παραρτήματος ΙΙΙ Καν(ΕΕ) 1379/2013

**δ)** αν το προϊόν έχει προηγουμένως καταψυχθεί με την αναγραφή της λέξης **«αποψυχθέν»**

Εάν η λέξη δεν αναγράφεται σε επίπεδο λιανικής πώλησης σημαίνει ότι τα προϊόντα δεν είχαν καταψυχθεί και στην συνέχεια αποψυχθεί

***ΣΗΜΕΙΩΣΗ*** *: Κατά παρέκκλιση δεν αναγράφεται η λέξη αποψυχθέν*

*ι) στα τρόφιμα για τα οποία η κατάψυξη είναι απαραίτητο τεχνικό βήμα της παραγωγικής διαδικασίας,*

*ιι) εάν τα προϊόντα έχουν καταψυχθεί για λόγους ασφάλειας της υγείας,*

*ιιι) εάν τα προϊόντα έχουν αποψυχθεί πριν το κάπνισμα, το αλάτισμα ή συνδυασμό αυτών*

**ε) η ημερομηνία ελάχιστης διατηρησιμότητας** **όπου απαιτείται**

***ΣΗΜΕΙΩΣΗ :*** *η ημερομηνία της ελάχιστης διατηρησιμότητας*

*ι)απαιτείται στα προσυσκευασμένα προϊόντα \_ μεταποιημένα ή μη (άρθρο 9 του Καν(ΕΚ) 1169/2011),*

*ιι) δεν απαιτείται στα μη συσκευασμένα , μη μεταποιημένα προϊόντα και υπο την προϋπόθεση ότι δεν έχουν ληφθεί εθνικά μέτρα ( άρθρο 44 του Καν(ΕΚ) 1169/2011)*

2. Για τις υποχρεωτικές πληροφορίες ισχύει η επιφύλαξη των διατάξεων του Καν(ΕΕ) 1169/2011(παροχή πληροφοριών στους καταναλωτές για τα τρόφιμα) και μπορεί προαιρετικά να παρέχονται με κωδικό ταχείας απάντησης (QR)

3. Για τα μη προσυσκευασμένα προϊόντα αλιείας και υδατοκαλλιέργειας, οι υποχρεωτικές πληροφορίες μπορεί να παρέχονται στη λιανική πώληση με εμπορική πληροφόρηση όπως πινακίδες, αφίσες κτλ.

4. Σε περίπτωση που προσφέρονται στον καταναλωτή ή σε μονάδα μαζικής εστίασης: α) μείγμα ειδών που διαφέρει η μέθοδος παραγωγής: η υποχρεωτική πληροφορία που αναγράφεται είναι η μέθοδος παραγωγής κάθε παρτίδας

β) μείγμα πανομοιότυπων ειδών: η υποχρεωτική πληροφορία που αναγράφεται είναι η περιοχή της αντιπροσωπευτικότερης σε ποσότητα παρτίδας μαζί με την ένδειξη ότι τα προϊόντα προέρχονται από διαφορετικές περιοχές αλίευσης ή υδατοκαλλιέργειας.

γ) μείγμα ειδών που διαφέρει η περιοχή αλίευσης ή η χώρα υδατοκαλλιέργειας , αναφέρεται τουλάχιστον η ζώνη της αντιπροσωπευτικότερης σε ποσότητα παρτίδας και με την ένδειξη ότι το προϊόν προέρχεται από διαφορετικές περιοχές αλίευσης ή διαφορετικές χώρες αντίστοιχα και απαραίτητα η μέθοδος παραγωγής κάθε παρτίδας.

5.**ΕΞΑΙΡΕΣΗ :** Οι υποχρεωτικές πληροφορίες της παρ. 1 δεν παρέχονται στον τελικό καταναλωτή ,στην περίπτωση που μικρές ποσότητες προϊόντων αλιείας πωλούνται από τα αλιευτικά σκάφη απευθείας σε καταναλωτές και η αξία των προϊόντων δεν υπερβαίνει τα 50 € ανά ημέρα και ανά τελικό καταναλωτή.

**ΙΙ. ΠΡΟΑΙΡΕΤΙΚΕΣ ΠΛΗΡΟΦΟΡΙΕΣ**

1.Για τα προϊόντα αλιείας και τα προϊόντα υδατοκαλλιέργειας ,εκτός από τις υποχρεωτικές πληροφορίες της παρ Ι.1, είναι δυνατόν να παρέχονται στον τελικό καταναλωτή και προαιρετικές πληροφορίες ως εξής :

**α)** **η ημερομηνία αλίευσης** των προϊόντων αλιείας ή **ημερομηνία συλλογής** των προϊόντων υδατοκαλλιέργειας

**β) η ημερομηνία εκφόρτωσης**, ή πληροφορίες σχετικά με το **λιμένα εκφόρτωσης**

**γ)** **τα αλιευτικά εργαλεία** που χρησιμοποιήθηκαν κατά την αλιεία \_ **αναλυτική** **περιγραφή** (σύμφωνα με τη δεύτερη στήλη του Παραρτήματος ΙΙΙ του Καν(ΕΕ) 1379/2013)

**δ)** στοιχεία του **κράτους σημαίας του σκάφους** αλιείας

**ε)** **περιβαλλοντικές πληροφορίες**

**στ)** **πληροφορίες δεοντολογικού ή κοινωνικού χαρακτήρα**

**ζ)** πληροφορίες **με τις τεχνικές και μεθόδους παραγωγής**

**η)** πληροφορίες **για την διατροφική αξία του προϊόντος**.

2.Οι προαιρετικές πληροφορίες παρέχονται στον τελικό καταναλωτή υπό την προϋπόθεση ότι

α) ότι μπορούν να επαληθευτούν και

β) η αναγραφή τους δεν γίνεται σε βάρος του χώρου που πρέπει να καταλαμβάνουν οι υποχρεωτικές πληροφορίες

**ΙΙΙ.** Οι υποχρεωτικές και προαιρετικές πληροφορίες των προϊόντων αλιείας και υδατοκαλλιέργειας που αναφέρονται στις παρ. **Ι & ΙΙ** ,ισχύουν με την επιφύλαξη άλλων υποχρεώσεων που προβλέπονται από λοιπές διατάξεις της ενωσιακής και εθνικής νομοθεσίας ( εκτός της αλιευτικής) και αφορούν **την λιανική πώληση** των προϊόντων αλιείας και υδατοκαλλιέργειας.

**ΙV.**  **Ο κατάλογος με την επιστημονική και εμπορική ονομασία** των ειδών είναι αναρτημένος στον ιστότοπο του Υπουργείου Αγροτικής Ανάπτυξης & Τροφίμων στην θεματική ενότητα «Εμπορικές Ονομασίες». Ο κατάλογος είναι δυναμικός και προστίθενται συνεχώς νέα είδη .

**V .ΕΝΔΕΙΞΗ ΓΙΑ ΤΗΝ ΠΕΡΙΟΧΗ ΑΛΙΕΥΣΗΣ Ή ΠΑΡΑΓΩΓΗΣ**

1. **Για τα προϊόντα θαλάσσιας αλιείας**, ως περιοχή αλίευσης αναγράφεται η αλιευτική ζώνη το FAO ως εξής:

α) Για τα προϊόντα αλιείας που αλιεύονται στον Βορειοανατολικό Ατλαντικό (αλιευτική ζώνη FAO 27 ) και την Μεσόγειο και Μαύρη Θάλασσα(αλιευτική ζώνη FAO 37 ) αναγράφεται η ζώνη αλίευσης με την μεγαλύτερη ανάλυση όπου υπάρχει και προσδιορίζεται στους παρακάτω Πίνακες πχ διαίρεση ,εάν δεν υπάρχει διαίρεση αναγράφεται η υποζώνη(υπο περιοχή) π.χ FAO 37.3.1 Αιγαίο ή FAO 27 Βαλτική Θάλασσα .

Για τα αλιευτικά προϊόντα που αλιεύονται εκτός των προαναφερόμενων ζωνών αναγράφεται η ένδειξη της ζώνης αλίευσης πχ. FAO 21

β)ή παράσταση της ζώνης μέσω χάρτη ή εικόνας

2. **Για τα προϊόντα που αλιεύονται σε γλυκά νερά**, ως περιοχή αλίευσης αναγράφεται η ένδειξη των υδάτων προέλευσης του Κράτους Μέλους ή της τρίτης χώρας καταγωγής.

3. **Για τα προϊόντα υδατοκαλλιέργειας**, ως περιοχή παραγωγής αναγράφεται το Κράτος Μέλος ή η τρίτη χώρα, όπου το προϊόν υδατοκαλλιέργειας έχει παραμείνει κατά το ήμισυ της ανάπτυξής του, ή έχει φθάσει το ήμισυ ή το περισσότερο βάρος του . Για τα προϊόντα οστρακοειδών αναγράφεται το Κράτος Μέλος ή η τρίτη χώρα εάν αυτά έχουν εκτραφεί ή καλλιεργηθεί για 6 μήνες τουλάχιστον.

4. Εκτός από τη περιοχή αλίευσης ή εκτροφής , μπορεί να αναφέρεται επιπλέον και σε παρένθεση ακριβέστερη περιοχή αλίευσης\_ για τα προϊόντα λιμνοθαλασσών μπορεί να αναγράφεται σε παρένθεση το όνομα της λιμνοθάλασσας

**5. Η ΕΝΔΕΙΞΗ ΑΛΙΕΥΤΙΚΗΣ ΖΩΝΗΣ FAO ,εκτός Βορειοανατολικού Ατλαντικού , Μεσογείου και Μαύρης Θάλασσας** (ονομασία αλιευτικής ζώνης )

|  |  |  |
| --- | --- | --- |
| **α/α** | **ΖΩΝΕΣ ΑΛΙΕΥΣΗΣ** | **ΟΝΟΜΑΣΙΑ ΤΗΣ ΖΩΝΗΣ** |
| 1 | Βορειοδυτικός Ατλαντικός | Ζώνη FAO 21 |
| 2 | Κεντροδυτικός Ατλαντικός | Ζώνη FAO 31 |
| 3 | Κεντροανατολικός Ατλαντικός | Ζώνη FAO 34 |
| 4 | Νοτιοδυτικός Ατλαντικός | Ζώνη FAO. 41 |
| 5 | Νοτιοανατολικός Ατλαντικός | Ζώνη FAO 47 |
| 6 | Ινδικός Ωκεανός | Ζώνη FAO 51 και 57 |
| 7 | Ειρηνικός Ωκεανός | Ζώνη FAO 61, 67, 71, 77, 81 και 87 |
| 8 | Ανταρκτική | Ζώνη FAO 48, 58 και 88 |

**6.ΕΝΔΕΙΞΗ ΑΛΙΕΥΤΙΚΗΣ ΖΩΝΗΣ FAO Βορειοανατολικού Ατλαντικού** **FAO 27**

(υποζώνη ή διαίρεση )

|  |  |
| --- | --- |
| **ΖΩΝΗ ΑΛΙΕΥΖΣΗΣ :ΒΟΡΕΙΟ-ΑΝΑΤΟΛΙΚΟΣ ΑΤΛΑΝΤΙΚΟΣ FAO 27** | |
| **ΥΠΟΖΩΝΗ-ΔΙΑΙΡΕΣΗ** | **ΟΝΟΜΑΣΙΑ** |
| ***Υποζώνη I*** | ***Θάλασσα του Barents*** |
| ***Υποζώνη II*** | ***Θάλασσα της Νορβηγίας, Spitzbergen, και Νήσος των Άρκτων*** |
| Διαίρεση II a | Θάλασσα της Νορβηγίας |
| Διαίρεση II b | Spitzbergen και Νήσος των Άρκτων |
| ***Υποζώνη III*** | ***Skagerrak, Kattegat, Sound, Belt Sea, και Βαλτική Θάλασσα, το Sound και η Belt μαζί είναι επίσης γνωστές με το όνομα Ζώνη Διάβασης*** |
| Διαίρεση III a | Skagerrak και Kattegat |
| Διαίρεση III b,c | Sound και Belt Sea ή Ζώνη Διάβασης |
| Διαίρεση III b (23) | Sound |
| Διαίρεση III c (22) | Belt Sea |
| Διαίρεση III d (24-32) | Βαλτική Θάλασσα |
| ***Υποζώνη IV*** | ***Βόρεια Θάλασσα*** |
| Διαίρεση IV a | Βόρειο τμήμα της Βόρειας Θάλασσας |
| Διαίρεση IV b | Kεντρικό τμήμα της Βόρειας Θάλασσας |
| Διαίρεση IV c | Νότιο τμήμα της Βόρειας Θάλασσης |
| ***Υποζώνη V*** | ***Ισλανδία και εδάφη Feroes*** |
| Διαίρεση V a | Εδάφη Ισλανδίας |
| Διαίρεση V b | Εδάφη Feroes |
| ***Υποζώνη VI*** | ***Rockall, Βορειοδυτική Ακτή της Σκωτίας και Βόρεια Ιρλανδία; η Βορειοδυτική Ακτή της Σκωτίας και η Βόρεια Ιρλανδία ονομάζονται επίσης Δυτικά της Σκωτίας*** |
| Διαίρεση VI a | Βορειοδυτική Ακτή της Σκωτίας και Βόρεια Ιρλανδία ή Δυτικά της Σκωτίας |
| Διαίρεση VI b | Rockall |
| ***Υποζώνη VII*** | ***Ιρλανδική Θάλασσα, Δυτικά της Ιρλανδίας, Porcupine Bank, Ανατολική και Δυτική Μάγχη, Στενά του Bristol, Βόρεια και Νότια Κελτική Θάλασσα, και Νοτιοδυτικά της Ιρλανδίας - Ανατολικό και Δυτικό τμήμα*** |
| Διαίρεση VII a | Ιρλανδική Θάλασσα |
| Διαίρεση VII b | Δυτικά της Ιρλανδίας |
| Διαίρεση VII c | Porcupine Bank |
| Διαίρεση VII d | Ανατολική Μάγχη |
| Διαίρεση VII e | Δυτική Μάγχη |
| Διαίρεση VII f | Στενά του Bristol |
| Διαίρεση VII g | Βόρεια Κελτική Θάλασσα |
| Διαίρεση VII h | Νότια Κελτική Θάλασσα |
| Διαίρεση VII j | Νοτιοανατολικά της Ιρλανδίας - Ανατολικό τμήμα |
| Διαίρεση VII k | Νοτιοδυτικά της Ιρλανδίας - Δυτικό τμήμα |
| ***Υποζώνη VIII*** | ***Βισκαϊκός Κόλπος*** |
| Διαίρεση VIII a | Βόρειος Βισκαϊκός Κόλπος |
| Διαίρεση VIII b | Kεντρικός Βισκαϊκός Κόλπος |
| Διαίρεση VIII c | Νότιος Βισκαϊκός Κόλπος |
| Διαίρεση VIII d | Βισκαϊκός Κόλπος - Ανοικτή Θάλασσα |
| Διαίρεση VIII e | Δυτικά του Βισκαϊκού Κόλπου |
| ***Υποζώνη IX*** | ***Πορτογαλικά Ύδατα*** |
| Διαίρεση IX a | Ανατολικά Πορτογαλικά Ύδατα |
| Διαίρεση IX b | Δυτικά Πορτογαλικά Ύδατα |
| ***Υποζώνη X*** | ***Εδάφη Αζορών*** |
| ***Υποζώνη XII*** | ***Bόρειες Αζόρες*** |
| ***Υποζώνη XIV*** | ***Ανατολική Γροιλανδία*** |
| Διαίρεση XIV a | Βορειοανατολική Γροιλανδία |
| Διαίρεση XIV b | Νοτιοανατολική Γροιλανδία |
| **7. ΕΝΔΕΙΞΗ ΑΛΙΕΥΤΙΚΗΣ ΖΩΝΗΣ FAO Μεσογείου και Μαύρης Θάλασσας** **FAO 37** (υποπεριοχή ή διαίρεση ) | |
|  | |
| **ΖΩΝΗ ΑΛΙΕΥΣΗΣ:ΜΕΣΟΓΕΙΟΣ ΚΑΙ ΜΑΥΡΗ ΘΑΛΑΣΣΑ FAO 37** | |
| **ΔΙΑΙΡΕΣΗ** | **ΟΝΟΜΑΣΙΑ** |
| **Υποζώνη 37.1** | **Δυτική Μεσόγειος** |
| Διαίρεση 37.1.1 | Βαλεαρίδες |
| Διαίρεση 37.1.2 | Kόλπος των Λέοντων |
| Διαίρεση 37.1.3 | Σαρδηνία |
| **Υποζώνη 37.2** | **Kεντρική Μεσόγειος** |
| Διαίρεση 37.2.1 | Αδριατική |
| Διαίρεση 37.2.2 | Ιόνιο |
| **Υποζώνη 37.3** | **Aνατολική Μεσόγειος** |
| Διαίρεση 37.3.1 | Αιγαίο |
| Διαίρεση 37.3.2 | Λεβαντίνη |
| **Υποζώνη 37.4** | **Μαύρη Θάλασσα** |
| Διαίρεση 37.4.1 | Θάλασσα του Μαρμαρά |
| Διαίρεση 37.4.2 | Μαύρη Θάλασσα |
| Διαίρεση 37.4.3 | Αζοφική Θάλασσα |

**VΙ . ΚΑΤΗΓΟΡΙΑ,ΑΝΑΛΥΤΙΚΗ ΠΕΡΙΓΡΑΦΗ, ΚΩΔΙΚΟΣ ΑΛΙΕΥΤΙΚΩΝ ΕΡΓΑΛΕΙΩΝ**

|  |  |  |
| --- | --- | --- |
| **ΚΑΤΗΓΟΡΙΑ**  αναγράφεται στις ΥΠΟΧΡΕΩΤΙΚΕΣ ΠΛΗΡΟΦΟΡΙΕΣ | **ΑΝΑΛΥΤΙΚΗ ΠΕΡΙΓΡΑΦΗ** ,αναγράφεται στις ΠΡΟΑΙΡΕΤΙΚΕΣ ΠΛΗΡΟΦΟΡΙΕΣ | **ΚΩΔΙΚΟΣ**  εργαλείου |
| Γρίποι | Πεζότρατες | SB |
| Δανέζικοι γρίποι | SDN |
| Σκοτσέζικοι γρίποι | SSC |
| Ζευγαρωτοί γρίποι | SPR |
| Τράτες | Δοκότρατες | TBB |
| Τράτες βυθού με πόρτες | OTB |
| Τράτες βυθού με ζευγαρωτά σκάφη | PTB |
| Μεσοπελαγικές τράτες με πόρτες | OTM |
| Πελαγικές τράτες με ζευγαρωτά σκάφη | PTM |
| Δίδυμες τράτες με πόρτες | OTT |
| Απλάδια δίχτυα και παρεμφερή δίχτυα | Στάσιμα απλάδια δίχτυα (αγκυροβολημένα) | GNS |
| Παρασυρόμενα δίχτυα | GND |
| Κυκλωτικά απλάδια δίχτυα | GNC |
| Μανωμένα δίχτυα | GTR |
| Συνδυασμός μανωμένων και απλαδιών διχτυών | GTN |
| Κυκλωτικά δίχτυα και δίχτυα τύπου αθερινολόγου | Γρι γρι | PS |
| Χωρίς συστολέα (lamparo) | LA |
| Δίχτυα τύπου αθερινολόγου των οποίων ο χειρισμός γίνεται από σκάφος | LNB |
| Δίχτυα τύπου αθερινολόγου στάσιμα των οποίων ο χειρισμός γίνεται από την ακτή | LNS |
| Αγκίστρια και πετονιές | Πετονιές χειρός και πετονιές με καλάμι (των οποίων ο χειρισμός γίνεται με το χέρι) | LHP |
| Πετονιές χειρός και πετονιές με καλάμι (των οποίων ο χειρισμός γίνεται με τη βοήθεια μηχανής) | LHM |
| Στάσιμα παραγάδια | LLS |
| Παρασυρόμενα παραγάδια | LLD |
| Συρτές | LTL |
| Δράγες | Δράγες που σύρονται από σκάφος | DRB |
| Δράγες χειρός των οποίων ο χειρισμός γίνεται από σκάφος | DRH |
| Μηχανικές δράγες συμπεριλαμβανομένων των απορροφητικών δραγών | HMD |
| Κιούρτοι και παγίδες | Κοφινέλα (κιούρτοι) | FPO |

**VΙ . ΥΠΟΔΕΙΓΜΑ ΣΗΜΑΝΣΗΣ με ΥΠΟΧΡΩΤΙΚΕΣ ΠΛΗΡΟΦΟΡΙΕΣ** για την ΕΝΗΜΕΡΩΣΗ ΤΟΥ ΚΑΤΑΝΑΛΩΤΗ \_ Πινακίδα ή αφίσα

**ΠΡΟΪΟΝΤΑ ΑΛΙΕΙΑΣ**

|  |  |
| --- | --- |
| ΤΡΙΨΗΦΙΟΣ ΚΩΔΙΚΟΣ FAO (προαιρετικά):  ΕΜΠΟΡΙΚΗ ΟΝΟΜΑΣΙΑ:  ΕΠΙΣΤΗΜΟΝΙΚΗ ΟΝΟΜΑΣΙΑ: | *HKE*  *Μπακαλιάρος*  *Merluccius merluccius* |
| ΜΕΘΟΔΟΣ ΠΑΡΑΓΩΓΗΣ: | *Αλιεύθηκε* |
| ΚΑΤΗΓΟΡΙΑ ΕΡΓΑΛΕΙΟΥ: | *Αγκίστρια και πετονιές* |
| ΠΕΡΙΟΧΗ ΑΛΙΕΥΣΗΣ : | *FAO 37.3.1 Αιγαίο* |
| ΑΠΟΨΥΧΘΕΝ | *ΝΑΙ ή ΟΧΙ* |
| ΔΙΑΤΗΡΗΣΙΜΟΤΗΤΑ – ΑΝΑΛΩΣΗ ΕΩΣ (εάν απαιτείται ) | *-* |

**ΠΡΟΪΟΝΤΑ ΥΔΑΤΟΚΑΛΛΙΕΡΓΕΙΑΣ**

|  |  |
| --- | --- |
| ΤΡΙΨΗΦΙΟΣ ΚΩΔΙΚΟΣ FAO (προαιρετικά):  ΕΜΠΟΡΙΚΗ ΟΝΟΜΑΣΙΑ:  ΕΠΙΣΤΗΜΟΝΙΚΗ ΟΝΟΜΑΣΙΑ: | *SBG*  *Τσιπούρα*  *Sparus aurata* |
| ΜΕΘΟΔΟΣ ΠΑΡΑΓΩΓΗΣ: | *ΕΚΤΡΟΦΗΣ* |
| ΧΩΡΑ ΕΚΤΡΟΦΗΣ : | *ΕΛΛΑΔΑ* |
| ΑΠΟΨΥΧΘΕΝ | *ΝΑΙ ή ΟΧΙ* |
| ΔΙΑΤΗΡΗΣΙΜΟΤΗΤΑ – ΑΝΑΛΩΣΗ ΕΩΣ: | *-* |

**ΚΟΙΝΕΣ ΠΡΟΔΙΑΓΡΑΦΕΣ ΕΜΠΟΡΙΑΣ**

**Ι**.1.Σύμφωνα με την αλιευτική νομοθεσία \_\_Καν(ΕΕ) 1380/2013 , για την Κοινή Αλιευτική Πολιτική, Καν(ΕΕ) 1379/2013, για την Κοινή Οργάνωση της Αγοράς, Καν(ΕΚ)1224/2009 και Καν(ΕΕ) 404/2010 για το κοινοτικό σύστημα ελέγχου , Καν(ΕΚ) 2406/1996 για τις κοινές προδιαγραφές εμπορίας για συγκεκριμένα είδη ,Καν (ΕΟΚ) 2136/89,για τον καθορισμό κοινών προδιαγραφών εμπορίας για τις κονσέρβες σαρδέλας, Καν (ΕΟΚ) αριθ. 1536/92 για τον καθορισμό κοινών προδιαγραφών εμπορίας για τις κονσέρβες τόνου και παλαμίδας, Καν (ΕΟΚ) αριθ. 3703/85 για τη θέσπιση των λεπτομερειών εφαρμογής των κοινών προδιαγραφών εμπορίας για ορισμένα νωπά ψάρια ή διατηρημένα με απλή ψύξη \_ δεν εφαρμόζεται για τα προϊόντα αλιείας που αλιεύονται στην Μεσόγειο ,καθώς και την ΥΑ 169717 /2005 για τη θέσπιση κανόνων εμπορίας ορισμένων αλιευτικών προϊόντων , προβλέπεται η τήρηση κοινών προδιαγραφών εμπορίας για τα προϊόντα αλιείας συγκεκριμένων ειδών τα οποία πωλούνται για ανθρώπινη κατανάλωση ,ανεξάρτητα της προέλευσής τους (εγχώρια , ενωσιακά και τρίτων χωρών ).

2.Τα προϊόντα αλιείας (εγχώρια ,ενωσιακά και τρίτων χωρών ), των ειδών του πίνακα που ακολουθεί, όταν εκτίθενται ή προσφέρονται για πρώτη πώληση, πωλούνται ή εμπορεύονται καθ’ οιονδήποτε τρόπο στη χώρα , διέπονται και από τις κοινές προδιαγραφές εμπορίας . Οι κοινές προδιαγραφές περιλαμβάνουν την ταξινόμησή των ειδών σε κατηγορίες φρεσκότητας , μεγέθους και παρουσίασης .

3.Οι επιχειρήσεις, οι οποίες είναι υπεύθυνες για την αγορά, την πώληση, την αποθήκευση ή τη μεταφορά παρτίδων των προϊόντων αλιείας των συγκεκριμένων ειδών , πρέπει να είναι σε θέση να αποδείξουν ότι τα προϊόντα που εμπορεύονται τηρούν τις ελάχιστες προδιαγραφές ταξινόμησης, σε όλα τα στάδια εμπορίας.

4.Κάθε παρτίδα των προϊόντων αλιείας περιλαμβάνει προϊόντα μιας μόνο κατηγορίας παρουσίασης, φρεσκότητας και μεγέθους . Μικρές παρτίδες <50 Kg επιτρέπεται να μην είναι ομοιογενείς ως προς την φρεσκότητα και το μέγεθος πλην όμως κατατάσσονται στην χαμηλότερη κατηγορία φρεσκότητας και μεγέθους .Το καθαρό βάρος σε kg αναγράφεται στην παρτίδα. Όταν οι παρτίδες διατίθενται προς πώληση σε τυποποιημένα ιχθυκιβώτια ,δεν είναι απαραίτητη η αναγραφή του καθαρού βάρους ,εάν αποδεικνύεται ότι το περιεχόμενο του ιχθυοκιβωτίου ,όταν ζυγίζεται προς πώληση ,αντιστοιχεί προς το εικαζόμενο περιεχόμενο εκφραζόμενο σε kg(π.χ. 1 ιχιθυοκιβώτιο γαύρου \_5 kg) .

5.Οι πληροφορίες ταξινόμησης και παρουσίασης των ως άνω προϊόντων

α)πρέπει να παρέχονται σε ετικέτα επί της παρτίδας ή στη συσκευασία ή και στο εμπορικό έγγραφο που συνοδεύει το προϊόν

β) ειδικότερα αν τα προϊόντα έχουν εισαχθεί από τρίτη χώρα μπορούν να διατεθούν στο εμπόριο μόνο εάν στην συσκευασία τους αναγράφονται οι εξής πληροφορίες:

* χώρα προέλευσης,
* το επιστημονικό όνομα και η ελληνική εμπορική ονομασία του είδους,
* ο τρόπος παρουσίασης,
* η κατηγορία φρεσκότητας και μεγέθους,
* το καθαρό βάρος σε κιλά,
* η ημερομηνία ταξινόμησης και η ημερομηνία αποστολής,
* το όνομα και η διεύθυνση του εξαγωγέα,

γ) να είναι ορατές, ευδιάκριτες και ευανάγνωστες

6.Η ταξινόμηση σε κατηγορίες μεγέθους δεν αναιρεί την υποχρέωση εμπορίας για τα ελάχιστα μεγέθη ειδών που αλιεύονται όπως ορίζονται στις διατάξεις της ενωσιακής και εθνικής αλιευτικής νομοθεσίας.

7.**ΕΞΑΙΡΕΣΗ:** Τα προαναφερόμενα δεν εφαρμόζονται στις μικρές ποσότητες προϊόντων που πωλούνται από παράκτιο αλιευτικό σκάφος απευθείας στο λιανικό εμπόριο ή στον τελικό καταναλωτή. Οι ποσότητες αυτές πρέπει να είναι μικρότερες των 50 kg ανά ημέρα ανά αγοραστή.

**ΙΙ.** Οι κοινές προδιαγραφές εμπορίας που προαναφέρονται ισχύουν με την επιφύλαξη άλλων διατάξεων της ενωσιακής και εθνικής νομοθεσίας ( εκτός της αλιευτικής ) που αφορούν προδιαγραφές εμπορίας προϊόντων αλιείας.

|  |  |  |  |  |
| --- | --- | --- | --- | --- |
| **ΙΙΙ.ΠΙΝΑΚΑΣ ΕΙΔΩΝ** που διέποντας από τις κοινές προδιαγραφές εμπορίας ( φρεσκότητα , μέγεθος ,παρουσίαση) | | | | |
| **α/α** | **Κωδικός FAO** | **Επιστημονικό όνομα** | **Ελληνική εμπορική ονομασία** | **Κατηγορία** |
|  |  | ***Ψάρια του Κωδικού ΣΟ 0302*** |  |  |
| 1 | ENR | *Engraulis spp* | Γαύροι | ΚΥΑΝΑ ΨΑΡΙΑ |
| 2 | MAS | *Scomber japonicus* | Κολιός | >> |
| 3 | WHB | *Micromesistius poutassou* | Προσφυγάκι | >> |
| 4 | HER | *Clupea harengus* | Ρέγγα | >> |
| 5 | PIL | *Sardina pilchardus* | Σαρδέλα | >> |
| 6 | SPR | *Sprattus sprattus* | Παπαλίνα | >> |
| 7 | JAX | *Trachurus spp* | Σαφρίδια | >> |
| 8 | MAC | *Scomber scombrus* | Σκουμπρί | >> |
| 9 | BFT | *Thunnus thynnus* | Τόνος | >> |
|  | ALB | *Thunnus alalunga* | Τόνος μακρύπτερος | >> |
| 11 | BET | *Thunnus obesus* | Τόνος μεγαλόφθαλμος | >> |
| 12 | PLE | *Pleuronectes platessa* | Φασί Ατλαντικού | ΛΕΥΚΑ ΨΑΡΙΑ |
| 13 | COD | *Gadus morhua* | Γάδος | >> |
| 14 | HAD | *Melanogramma aeglefinus* | Γάδος μελανόγραμμος | >> |
| 15 | DAB | *Limanda limanda* | Γλώσσα λιμάντα | >> |
| 16 | SOO | *Solea spp* | Γλώσσες | >> |
| 17 | BOG | *Boops boops* | Γόπα | >> |
| 18 | LEZ | *Lepidorhombus spp* | Ζαγκέτες | >> |
| 19 | BRA | *Brama spp* | Θαλασσομπράμες | >> |
| 20 | GUY | *Trigla spp* | Καπόνια | >> |
| 21 | MGS | *Mugil spp* | Κέφαλοι | >> |
| 22 | POL | *Pollachius pollachius* | Κιτρινοπολλάκιος | >> |
| 23 | RED | *Sebastes spp* | Κοκκινόψαρα | >> |
| 24 | MUT | *Mullus barbatus* | Κουτσομούρα | >> |
| 25 | LEM | *Microstomus kitt* | Λεμονόγλωσσα | >> |
| 26 | SPC | *Spicara smaris* | Μαρίδα | >> |
| 27 | POK | *Pollachius virens* | Μαυροπολλάκιος | >> |
| 28 | BSF | *Aphanopus carbo* | Μαυροσπαθόψαρο | >> |
| 29 | COE | *Conger conger* | Μουγγρί | >> |
| 30 | HKE | *Merluccius merluccius* | Μπακαλιάρος | >> |
| 31 | MUR | *Mullus surmuletus* | Μπαρμπούνι | >> |
| 32 | MNZ | *Lophius spp* | Πεσκανδρίτσες | >> |
| 33 | LNZ | *Molva spp* | Ποντικόψαρα | >> |
| 34 | BRB | *Spondyliosoma cantharus* | Σκαθάρι | >> |
| 35 | SFS | *Lepidopus caudatus* | Σπαθόψαρο | >> |
| 36 | POD | *Trisopterus minutus* | Σύκο | >> |
| 37 | BIB | *Trisopterus luscus* | Σύκο του Ατλαντικού | >> |
| 38 | WHG | *Merlangius merlangus* | Ταούκι | >> |
| 39 | FLE | *Platichthys flesus* | Φασί | >> |
|  |  |  |  |  |
| 40 | SKA | *Raja spp* | Βάτοι | ΣΕΛΑΧΟΕΙΔΉ |
| 41 | DGS | *Squalus acanthias* | Κεντρόνι | >> |
| 42 | SCL | *Scyliorhinus spp* | Σκυλοψαράκια | >> |
|  |  | ***Καρκινοειδή του Κωδικού ΣΟ 0306*** |  |  |
| *(ζωντανά, νωπά, διατηρημένα με απλή ψύξης ή βρασμένα σε νερό ή μαγειρεμένα στον ατμό)* |
| 43 | CSH | *Crangon crangon* | Κράγκων | ΚΑΡΚΙΝΟΕΙΔΗ |
| 44 | PRA | *Pandalus borealis* | Πάνταλος | >> |
| 45 | CRE | *Cancer pagurus* | Κάβουρας Ατλαντικού | >> |
| 46 | NEP | *Nephrops norvegicus* | Καραβίδα θάλασσας | >> |
|  |  | ***Κεφαλόποδα του κωδικού ΣΟ 0307*** |  |  |
| 47 | CTC | *Sepia officinalis* | Σουπιά | ΚΕΦΑΛΟΠΟΔΑ |
| 48 | ROA | *Rossia macrosoma* | Ρόσσια | >> |
|  |  | ***Οστρακοειδή και άλλα ασπόνδυλα του κωδικού ΣΟ 307*** |  |  |
| 49 | SCE | *Pecten maximus* | Χτένι | ΟΣΤΡΑΚΟΕΙΔΗ |
| 50 | WHE | *Buccinum undatum* | Βούκινο | >> |

**VΙ . ΥΠΟΔΕΙΓΜΑ ΣΗΜΑΝΣΗΣ \_ΚΟΙΝΕΣ ΠΡΟΔΙΑΓΡΑΦΕΣ ΕΜΠΟΡΙΑΣ**

**1.ΠΡΟΪΟΝΤΑ ΑΛΙΕΙΑΣ (εγχώρια ,ενωσιακά )**

|  |  |
| --- | --- |
| ΤΡΙΨΗΦΙΟΣ ΚΩΔΙΚΟΣ FAO:  ΕΜΠΟΡΙΚΗ ΟΝΟΜΑΣΙΑ:  ΕΠΙΣΤΗΜΟΝΙΚΗ ΟΝΟΜΑΣΙΑ: | *HKE*  *Μπακαλιάρος*  *Merluccius merluccius* |
| ΠΑΡΟΥΣΙΑΣΗ : | WHL |
| ΦΡΕΣΚΟΤΗΤΑ: | ΕΞΑΙΡΕΤΙΚΟ |
| ΚΑΤΗΓΟΡΙΑ ΜΕΓΕΘΟΥΣ : | 3 |
| ΚΑΘΑΡΟ ΒΑΡΟΣ : | 30 kg |

**2.ΠΡΟΪΟΝΤΑ ΑΛΙΕΙΑΣ τρίτων χωρών**

|  |  |
| --- | --- |
| 1) ΧΩΡΑ ΠΡΟΕΛΕΥΣΗΣ :  Λατινικά γράμματα ύψους 20mm | *ΜΑΡΟΚΟ* |
| ΤΡΙΨΗΦΙΟΣ ΚΩΔΙΚΟΣ FAO:  ΕΜΠΟΡΙΚΗ ΟΝΟΜΑΣΙΑ:  ΕΠΙΣΤΗΜΟΝΙΚΗ ΟΝΟΜΑΣΙΑ: | *SOO*  *Γλώσσες*  *Solea spp* |
| ΠΑΡΟΥΣΙΑΣΗ : | *GUT* |
| ΦΡΕΣΚΟΤΗΤΑ: | *A* |
| ΚΑΤΗΓΟΡΙΑ ΜΕΓΕΘΟΥΣ : | *4* |
| ΚΑΘΑΡΟ ΒΑΡΟΣ : | *20kg* |
| ΗΜΕΡΟΜΗΝΙΑ ΤΑΞΙΝΟΜΗΣΗΣ | *11-12-2015* |
| ΗΜΕΡΟΜΗΝΙΑ ΑΠΟΣΤΟΛΗΣ : | *11-12-2014* |
| ΟΝΟΜΑ ΕΞΑΓΩΓΕΑ :  Δ/ΝΣΗ ΕΞΑΓΩΓΕΑ : | *MAROKO SA*  *RABAT* |

|  |  |  |
| --- | --- | --- |
|  |  | |
|  |  |  |
|  |  | |

**ΙΧΝΗΛΑΣΙΜΟΤΗΤΑ**

**Ι.**1.Σύμφωνα με την αλιευτική νομοθεσία\_ Καν(ΕΚ) 1224/2009 & Καν(ΕΕ) 404/2010 για το κοινοτικό σύστημα ελέγχου, όλες οι παρτίδες των προϊόντων αλιείας και υδατοκαλλιέργεια (εγχώρια ,ενωσιακά ) πρέπει να είναι ανιχνεύσιμες σε όλα τα στάδια παραγωγής , επεξεργασίας , διανομής και εμπορίας τους ,από την αλίευση ή καλλιέργεια τους έως τη λιανική πώληση.

2. Τα ως άνω προϊόντα όταν τίθεται σε εμπορία εντός της Κοινότητας φέρουν την αναγκαία σήμανση προκειμένου να εξασφαλίζεται η ιχνηλασιμότητα κάθε παρτίδας.

3.Οι παρτίδες προϊόντων αλιείας και υδατοκαλλιέργειας μπορούν να συγχωνεύονται ή να διασπώνται μετά την πρώτη πώληση, μόνον εφόσον είναι δυνατόν να ανιχνευθεί το εκάστοτε στάδιο αλίευσης ή καλλιέργειας .

4. Οι επιχειρήσεις εμπορίας πρέπει να εφαρμόζουν συστήματα και διαδικασίες για την αναγνώριση κάθε επιχείρησης από την οποία έχουν προμηθευθεί τα προϊόντα αλιείας και υδατοκαλλιέργειας καθώς και τις επιχειρήσεις στις οποίες έχουν προμηθεύσει τα ως άνω προϊόντα.

Επίσης οι επιχειρήσεις υποχρεούνται να παρέχουν τα στοιχεία που τηρούν στις αρμόδιες ελεγκτικές αρχές ,μετά από αίτημά τους , τόσο για τους προμηθευτές τους όσο και για τους αγοραστές των προϊόντων τους ,με εξαίρεση την περίπτωση που ο αγοραστής είναι ο τελικός καταναλωτής .

5. Οι ελάχιστες απαιτήσεις επισήμανσης και πληροφόρησης για την ιχνηλασιμότητα των προϊόντων αλιείας και υδατοκαλλιέργειας είναι :

* Ο αριθμός αναγνώρισης της παρτίδας,
* Ο εξωτερικός αριθμός και το όνομα του αλιευτικού σκάφους ή η ονομασία της μονάδας υδατοκαλλιέργειας,
* Ο τριψήφιο αλφαβητικό κωδικό FAO κάθε είδους,
* Η ημερομηνία/χρονική περίοδος των αλιεύσεων ή της παραγωγής τους,( μπορεί να αφορούν πολλές ημερολογιακές ημέρες ή χρονική περίοδο που να αντιστοιχεί σε ημερομηνίες αλιεύων )
* Οι ποσότητες του είδους σε κιλά καθαρού βάρους ή αριθμό ατόμων κατά περίπτωση,
* το όνομα και η διεύθυνση των προμηθευτών
* οι πληροφορίες για τους καταναλωτές του Καν(ΕΕ) 1379/2013 ήτοι

α) η εμπορική και η επιστημονική ονομασία του είδους .

β) η μέθοδος παραγωγής του (αλιευμένο ή αλιευμένο σε γλυκά νερά ή προϊόν εκτροφής)

γ) η περιοχή αλίευσης ή εκτροφής και η κατηγορία αλιευτικού εργαλείου που χρησιμοποιήθηκε στην περίπτωση προϊόντος αλίευσης

δ) αν το προϊόν έχει προηγουμένως καταψυχθεί, με την αναγραφή της λέξης «αποψυχθέν»,

ε) η ημερομηνία ελάχιστης διατηρησιμότητας ,όπου απαιτείται .

4.Οι πληροφορίες για την ιχνηλασιμότητα των προϊόντων

α) παρέχονται στις παρτίδες των προϊόντων με σήμανση ή στη συσκευασία της παρτίδας ή με το εμπορικό έγγραφο που συνοδεύει την παρτίδα. Μπορούν επίσης να προσαρτώνται στην παρτίδα με τη μορφή ενός μέσου αναγνώρισης όπως κώδικας, ραβδοκώδικας, ηλεκτρονική μικροπλακέτα ή παρόμοια διάταξη ή με σύστημα σήμανσης. Όταν παρέχονται με εμπορικό έγγραφο που συνοδεύει την παρτίδα, προσαρτάται στη σχετική παρτίδα τουλάχιστον ο αριθμός αναγνώρισης

β) πρέπει να είναι διαθέσιμες στα στάδια παραγωγής, κατεργασίας, διανομής και εμπορίας των ως άνω προϊόντων έως τη λιανική πώληση στον τελικό καταναλωτή, ώστε οι αρμόδιες αρχές να έχουν πρόσβαση σε αυτές όποτε ζητηθεί

γ) να είναι ορατές, ευδιάκριτες και ευανάγνωστες .

δ) να επικαιροποιούνται με κάθε διαχωρισμό ή συγχώνευση της αρχικής παρτίδας των προϊόντων αλιείας και υδατοκαλλιέργειας . Επίσης σε όλες τις περιπτώσεις ανάμιξης των παρτίδων οι επιχειρήσεις πρέπει να είναι σε θέση να προσδιορίσουν την προέλευση κάθε παρτίδας με την βοήθεια του αριθμού της αρχικής παρτίδας και να καθιστούν δυνατή την ιχνηλασιμότητα τους μέχρι τη αλίευση ή καλλιέργεια.

5.**ΕΞΑΙΡΕΣΗ :** Οι πληροφορίες για την «ιχνηλασιμότητα» δεν εφαρμόζονται

* στις παρτίδες των προϊόντων αλιείας που εισάγονται από τρίτες χώρες, οι συγκεκριμένες παρτίδες συνοδεύονται υποχρεωτικά από επικυρωμένο Πιστοποιητικό Αλιείας της τρίτης χώρας και εγκρίνονται από την αρμόδια Δ/νση της Γενικής Δ/νσης Αλιείας και στις παρτίδες των προϊόντων υδατοκαλλιέργειας που εισάγονται από τρίτες χώρες και εξαιρούνται της υποχρέωσης να συνοδεύονται από Πιστοποιητικό Αλιευμάτων
* στις παρτίδες των προϊόντων που αλιεύονται ή εκτρέφονται /καλλιεργούνται στα γλυκά νερά,
* στις παρτίδες προϊόντων αλιείας και υδατοκαλλιέργειας που εμπίπτουν στις δασμολογικές κλάσεις 1604 και 1605 της Συνδυασμένης Ονοματολογίας
* στα είδη που προορίζονται για διακόσμηση (ψάρια, οστρακοειδή, μαλάκια),
* στα προϊόντα αλιείας που πωλούνται από αλιευτικό σκάφος απευθείας σε τελικό καταναλωτή και η αξία τους δεν υπερβαίνει τα 50€ ανά καταναλωτή ανά ημέρα.

6.Τα προαναφερόμενα ισχύουν με την επιφύλαξη εφαρμογής λοιπών διατάξεων της ενωσιακής και εθνικής νομοθεσίας ( εκτός της αλιευτικής ) που αφορούν την ιχνηλασιμότητα προϊόντων αλιείας και υδατοκαλλιέργειας.

**ΙΙ.ΥΠΟΔΕΙΓΜΑ** ΣΗΜΑΝΣΗΣ με ΕΛΑΧΙΣΤΕΣ ΠΛΗΡΟΦΟΡΙΕΣ ΙΧΝΗΛΑΣΙΜΟΤΗΤΑΣ

1. ΚΑΤΑ ΤΗΝ ΠΡΩΤΗ ΠΩΛΗΣΗ προϊόντων αλιείας ( από το αλιευτικό σκάφος

στον εγκεκριμένο αγοραστή )

|  |  |
| --- | --- |
| ΑΡΙΘΜΟΣ ΠΑΡΤΙΔΑΣ: | 00006789 |
| ΑΜΑΣ: | 0012345 |
| ΟΝΟΜΑ ΣΚΑΦΟΥΣ:  (προμηθευτής ) | ΘΑΛΑΣΣΑ |
| ΤΡΙΨΗΦΙΟΣ ΚΩΔΙΚΟΣ FAO:  ΕΜΠΟΡΙΚΗ ΟΝΟΜΑΣΙΑ:  ΕΠΙΣΤΗΜΟΝΙΚΗ ΟΝΟΜΑΣΙΑ: | BFT  Τόνος  *Thunnus thynnus* |
| ΜΕΘΟΔΟΣ ΠΑΡΑΓΩΓΗΣ: | ΑΛΙΕΥΘΗΚΕ |
| ΗΜΕΡΟΜΗΝΙΑ ΑΛΙΕΥΣΗΣ: | 1-2-2015 μέχρι 4-2-2015 |
| ΠΕΡΙΟΧΗ ΑΛΙΕΥΣΗΣ : | FAO 37.3.1 Αιγαίο |
| ΚΑΤΗΓΟΡΙΑ ΕΡΓΑΛΕΙΟΥ: | Αγκίστρια και πετονιές |
| ΚΑΘΑΡΟ ΒΑΡΟΣ: | 250 kg |
| ΑΡΙΘΜΟΣ ΑΤΟΜΩΝ:  **(όταν απαιτείται)** | 3 |
| ΑΠΟΨΥΧΘΕΝ | ΝΑΙ Ή ΟΧΙ |
| ΔΙΑΤΗΡΗΣΙΜΟΤΗΤΑ – ΑΝΑΛΩΣΗ ΕΩΣ: | - |
| ΣΤΟΙΧΕΙΑ ΑΓΟΡΑΣΤΗ**(προαιρετικά)** ΕΠΩΝΥΜΙΑ:  Δ/ΝΣΗ: | ΕΡΜΗΣ ΑΕ  ΠΕΛΑΓΟΥΣ 2 \_ΠΕΙΡΑΙΑΣ |
| Για το είδος ισχύουν και κοινές προδιαγραφές εμπορίας και η σήμανση συμπληρώνεται με τις εξής πληροφορίες | |
| ΠΑΡΟΥΣΙΑΣΗ : | GUG |
| ΦΡΕΣΚΟΤΗΤΑ: | Α |
| ΚΑΤΗΓΟΡΙΑ ΜΕΓΕΘΟΥΣ : | 1 |

1. ΜΕΤΑ ΤΗΝ ΠΡΩΤΗ ΠΩΛΗΣΗ προϊόντων αλιείας ( μεταξύ εμπορικών επιχειρήσεων )

|  |  |
| --- | --- |
| ΑΡΙΘΜΟΣ ΠΑΡΤΙΔΑΣ:  Αναγράφεται ο αριθμός παρτίδας της επιχείρησης σύμφωνα με το σύστημα ιχνηλασιμότητας που εφαρμόζει | AB 56789 |
| ΤΡΙΨΗΦΙΟΣ ΚΩΔΙΚΟΣ FAO:  ΕΜΠΟΡΙΚΗ ΟΝΟΜΑΣΙΑ:  ΕΠΙΣΤΗΜΟΝΙΚΗ ΟΝΟΜΑΣΙΑ: | BFT  Τόνος  *Thunnus thynnus* |
| ΜΕΘΟΔΟΣ ΠΑΡΑΓΩΓΗΣ: | ΑΛΙΕΥΘΗΚΕ |
| ΗΜΕΡΟΜΗΝΙΑ ΑΛΙΕΥΣΗΣ: | 1-2-2015 μέχρι 4-2-2015 |
| ΠΕΡΙΟΧΗ ΑΛΙΕΥΣΗΣ :  Αναγράφεται η αντιπροσωπευτικότερη περιοχή | FAO 37.3.1 Αιγαίο |
| ΚΑΤΗΓΟΡΙΑ ΕΡΓΑΛΕΙΟΥ: | Aγκίστρια και πετονιές |
| ΚΑΘΑΡΟ ΒΑΡΟΣ: | 248 kg |
| ΑΡΙΘΜΟΣ ΑΤΟΜΩΝ:  **(όταν απαιτείται)** | 3 |
| ΑΠΟΨΥΧΘΕΝ | ΝΑΙ Ή ΟΧΙ |
| ΔΙΑΤΗΡΗΣΙΜΟΤΗΤΑ – ΑΝΑΛΩΣΗ ΕΩΣ: | - |
| ΣΤΟΙΧΕΙΑ ΠΡΟΜΗΘΕΥΤΗ ΕΠΩΝΥΜΙΑ:  Δ/ΝΣΗ: | ΕΡΜΗΣ ΑΕ  ΠΕΛΑΓΟΥΣ 2 \_ΠΕΙΡΑΙΑΣ |
| ΣΤΟΙΧΕΙΑ ΑΓΟΡΑΣΤΗ **(προααιρετικά)**  ΕΠΩΝΥΜΙΑ:  Δ/ΝΣΗ: | ΜΑΪΣΤΡΟΣ ΑΕ  ΚΥΚΛΑΔΩΝ 4\_ΠΕΙΡΑΙΑΣ |
| Για το είδος ισχύουν και κοινές προδιαγραφές εμπορίας και η σήμανση συμπληρώνεται με τις εξής πληροφορίες | |
| ΠΑΡΟΥΣΙΑΣΗ : | GUG |
| ΦΡΕΣΚΟΤΗΤΑ: | A |
| ΚΑΤΗΓΟΡΙΑ ΜΕΓΕΘΟΥΣ : | 1 |

**ΠΑΡΤΙΔΕΣ**

Σύμφωνα με την αλιευτική νομοθεσία\_ Καν(ΕΚ) 1224/2009 & Καν(ΕΕ) 404/2010 για το κοινοτικό σύστημα ελέγχου, όλα τα προϊόντα αλιείας και υδατοκαλλιέργειας κατανέμονται σε παρτίδες πριν από την πρώτη πώλησή τους από τον πλοίαρχο του α/κ ή τον εκπρόσωπο της μονάδας υδατοκαλλιέργειας .

Οι ποσότητες προϊόντων αλιείας ειδών που είναι μικρότερες των 30 κιλών ανά είδος ,οι οποίες προέρχονται από την ίδια περιοχή αλλά από διαφορετικά σκάφη μπορούν να κατανεμηθούν σε παρτίδες από Ομάδα Παραγωγών εάν υφίσταται ή από τον εγκεκριμένο αγοραστή .